Ljubljana

mini|280px|Ljubljana, gradske četvrti i naseljena mjesta
mini|280px|Ljubljana, katedrala "Sv. Nikolaj"
**Ljubljana** () je glavni i najveći grad republike Slovenije, naseljeno mjesto, službeni grad i sjedište gradske općine, te sjedište regije Srednje Slovenije.

## Ime
Kako je grad dobio svoje ime, još uvijek nije sasvim razjašnjeno. Smatra se da je riječ "ljubljana" nastala od slavenske riječi *ljubljena* ili latinskog *aluviana* (nabujala rijeka). Neki također povezuju lik iz staroslavenske mitologije, Laburus, sa imenom grada. Ono što jeste poznato, to je da grad leži na mjestu starog rimskog naselja Emona, osnovanog 15. godine. Ime Ljubljana se prvi put pominje 1144. (kao Laibach) i 1146. (kao Luwigana).

## Geografski položaj 
Grad Ljubljana se nalazi u centralnoj Sloveniji, na rijeci Ljubljanici, malo prije njenog ušća u Savu.

## Historija
Ljubljansko polje i Barje vječita su raskrsnica puteva između Alpa, Krasa i Panonije ka Jadranu i dolinom Save u unutrašnjost Balkana, a zapadno prema Italiji. Zato tragovi čovjeka sežu unazad oko 5.000 godina, smjenjuju po epohama do rimske vojničke i trgovačke Emone (1-6. vijek naše ere), pa dalje do doseljavanja Slavena .

Njemačko ime Laibach navodi se 1144. godine, dvije godine kasnije Luvigana, a ubrzo ovo sadašnje. Grad-tvrđava na brdu spominje se 1220. godine; uništen 1511. godine u zemljotresu, pa obnovljen i 1848. godine dograđena kula sa vidikovcem. U posjedu goričkih grofova 13/14. vijek, a od 1335. godine Habsburga. Osmanlije ga prvi put napadaju 1415. godine.

Od polovine 16. vijeka Ljubljana je jak centar reformacije, čija je centralna ličnost Primož Trubar (1508-1586). Prve dvije knjige na slovenskom jeziku objavljene su 1550, godine; 1563. godine otvorena latinska škola; od 1575. godine radi štamparija.

Francuzi je prvi put osvajaju 1797. godine (ostaju do 1813. g.). Tada je središte lirskih pokrajina, a slovenski jezik ozakonjen u školama i administraciji.

Ljubljana u sebi nosi sklad cjeline – smjenjuju se staro i novo poštujući uzajamne vrijednosti, pa je lišena haotičnosti. Teško nastradala u zemljotresu 1895. godine. Poslije podizana po urbanističkom planu, a gradsko jezgro stalno obogaćivano, ali ne i sužavano, iako je po broju stanovnika nekoliko puta veće.

## Arhitektura 
U mnoštvu starih građevina su *Biskupska palata* (iz 1512. g.), *Stiški dvorac* (1629), *Katedrala Sv. Nikolaja* (1708), *župna crkva Sv. Jakoba* (1615), *Franjevačka crkva* (1748), *Rotovž-većnica* (1484), *Semenište* (1785), *Auerspregova palata* (polovina 17. vijeka), *Lontvož* (1786), *Ljubljanska opera* (1892). Naročito su lijepe barokne zgrade.

Ljubljanu odlikuje mnoštvo zgrada arhitekte Jože Plečnika.

Gradska posebnost je Tromostovje na rijeci Ljubljanici (strogi centar). Tu je spomenik najvećem slovenskom pjesniku Francu Prešerenu (1800-1849). S druge strane rijeke je tržnica, a duž obala niz prijatnih malih kafana i restorana, uređenih u starim kućama.

## Stanovništvo
Na popisu stanovništva 2021. godine, gradska općina Ljubljana je imala 294.464 stanovnika, od čega u samoj Ljubljani 285.604.

### Gradska općina Ljubljana 
**Napomena**: *Nastala iz grada Ljubljane, odn. starih općina **Bežigrad**, **Center**, **Moste–Polje**, **Šiška** i **Vič–Rudnik**.*

### Ljubljana (naseljeno mjesto) 
**Napomena**: *U 1974. povećano za naselja **Dolnice–del**, **Glinica**, **Jarše–del**, **Ježica**, **Kamna Gorica**, **Kleče**, **Podutik–del** (stara općina **Šiška**), **Savlje**, **Stožice**, **Šentvid** i **Tomačevo** koja su ukinuta. Iste godine naselje **Jarše** (stara općina **Moste–Polje**) gubi imenski nastavak **–del**, jer se naselje **Jarše–del** (stara općina **Bežigrad**) priključuje naselju **Ljubljana**. U 1979. povećano za naselja **Črnuče**, **Dobrava pri Črnučah**, **Ježa** i **Nadgorica** koja su ukinuta. Iste godine naselje **Sveti Jakob ob Savi** preimenuje se u **Šentjakob ob Savi**. U 1982. povećano za naselja Bizovik, **Dobrunje**, **Fužine**, **Hrastje**, **Jarše**, **Kozarje**, **Obrije**, **Podutik–del** (stara općina **Vič–Rudnik**), **Polje**, **Slape**, **Sneberje**, **Sostro**, **Spodnja Hrušica**, **Spodnja Zadobrova**, **Spodnji Kašelj**, **Studenec**, **Šmartno ob Savi**, **Vevče**, **Zadvor**, **Zalog**, **Zavoglje**, **Zgornja Hrušica**, **Zgornja Zadobrova** i **Zgornji Kašelj** koja su ukinuta. U 1983. povećano za naselja **Babna Gorica**, **Sela pri Rudniku**, **Srednja vas**, **Šmartno pod Šmarno goro** i **Tacen** koja su ukinuta. U 1984. povećano za naselja **Podgorica pri Črnučah** i **Šentjakob ob Savi** koja su ukinuta, te za dio naselja Podsmreka–K.o. Podsmreka (općina Dobrova–Polhov Gradec). U 1987. povećano za dijelove naselja Brest (općina Ig), Iška Loka (općina Ig) i Matena (općina Ig). U 1994. pet naselja pod imenom **Ljubljana–del** udružuju se u jedinstveno naseljeno mjesto **Ljubljana**. U 2004. smanjeno za dio naselja koji je priključen naselju Besnica.*

## Galerija 

Datoteka:Opera Ljubljana.jpg|zgrada Opere
Datoteka:University of Ljubljana Palace.jpg|univerzitet
Datoteka:Narodna galerija v Ljubljani.JPG|Narodna galerija
Datoteka:Ljubljana - Čopova street.JPG|Čopova ulica
Datoteka:Grad Tivoli-Ljubljana.JPG|dvorac "Tivoli"
Datoteka:Boy with a Fish.jpg|kip u parku "Tivoli"
Datoteka:Prešernov_trg.jpg|Prešernov trg
Datoteka:Ljubljana_sa_Smarne_gore.jpg|noć u Ljubljani
Datoteka:Ljubljana from castle hill.JPG|pogled na grad
Datoteka:Novi trg - Ljubljana.JPG|Novi trg
Datoteka:Ljubljana from Congress Square.jpg|Kongresni trg i zgrada Slovenske filharmonije
Datoteka:Ljubljana - Gallus waterfront and river Ljubljanica.JPG|Galusovo nabrežje
Datoteka:Trnovski pristan.jpg|Trnovski pristan
Datoteka:Stara Ljubljana - Gornji trg.TIF|Gornji trg
Datoteka:Stara Ljubljana - Ciril Metodov trg.TIF .tiff|Ciril-Metodov trg
Datoteka:Schweiger house.JPG|Schweigerova kuća
Datoteka:Робова фонтана детаљ.JPG|Robova fontana
Datoteka:Ljubljanska stolnica.TIF|katedrala "Sv. Nikolaj"
Datoteka:Ljubljanski Grad.jpg|detalj starog grada
Datoteka:Ljubljana old town with excursion boat.JPG|stari grad
Datoteka:Ljubljana Castle at night.jpg|dvorac noću
Datoteka:Ljubljana z gradu proti Viču.jpg|pogled sa dvorca
Datoteka:Bežigrad.JPG|gradska četvrt Bežigrad
Datoteka:SNG-Drama-Ljubljana.JPG|teatar "Slovensko ljudsko gledališče"
Datoteka:Ljubljana BW 2014-10-09 11-34-41.jpg|gradska vijećnica
Datoteka:BTC City panorama.jpg|BTC City, tržni centar
Datoteka:ZelezniskaPostaja-Ljubljana.JPG|zgrada glavne autobuske stanice sa zgradom željezničke stanice u pozadini
Datoteka:Kolodvor Ljubljana.JPG|željeznička stanica
Datoteka:BicikeLJ Ljubljana-Prešernov trg.JPG|bicikli
Datoteka:HalaTivoli-Ljubljana.JPG|sportska dvorana "Tivoli"
Datoteka:Ljubljana marathon.JPG|detalj sa Ljubljanskog maratona

## Reference
## Također pogledajte
* Klinički centar Ljubljana
* Radiotelevizija Slovenija
* Zoološki vrt Ljubljana
* Spisak gradskih općina u Sloveniji

## Vanjski linkovi
Kategorija:Gradovi u Sloveniji
Kategorija:Gradovi u regiji Srednja Slovenija
*